EkBass/fiwiki-20250220-pages-articles huggingface dataset:
Japanilainen teetaide

Japanilainen teetaide (, vanhastaan myös ) on taidemuoto ja henkisen oppimisen polku, joka keskittyy vihreän teen valmistamiseen ja nauttimiseen. Teetaidetta opiskelevat opettelevat valmistamaan monia erilaisia teelaatuja. He saavat myös tietoa kimonoista, kukista ja monista muista asioista. Teetaiteen oppiminen vaatii vuosien harjoittelua. Jotkut omistavat koko elämänsä sen opettelulle ja harjoittelulle. == Historia == Tee tuli Japaniin Kiinasta noin vuonna 700. Vuoden 729 Japanista on peräisin maininta keisari Shōmun teetarjoilusta sadalle munkille palatsissaan Narassa uskonnollisessa seremoniassa, josta teeseremonian arvellaan kehittyneen.Aaltonen, Inga: Tee, Kotiliesi 4/1973 s. 47. Teestä tuli erittäin suosittu juoma, ja suosion myötä myös teen kasvatus alkoi Japanissa. 1100-luvulla matcha eli vihreä teejauhe alkoi olla suosittua. Teemestari Sen no Rikyū kohotti teeseremonian taidemuodoksi 1500-luvulla. Vielä nykyäänkin teetä valmistetaan siten kuin hän opetti. 1500-luvun Japanissa teetä joivat niin rikkaat kuin köyhätkin. == Teetilaisuuden rituaaleja == Teetilaisuuden aluksi teehuoneeseen tuleva vieras katsoo japanilaista kalligrafiaa. Hän kumartuu käärön eteen osoittaen kunnioitusta tekstin kirjoittaneelle mestarille ja mietiskelee tekstin sisältöä. Kalligrafia näkyy teetaiteessa myös muilla tavoin, kuten esineiden säilytyslaatikoissa sekä esineiden luettelossa. == Katso myös == * Teen gongfu-haudutus == Lähteet == == Aiheesta muualla == * Suomen chado Urasenke Tankokai yhdistys ry. *
Joseph Veltjens

Joseph Veltjens (2. kesäkuuta 1894– 6. lokakuuta 1943) oli saksalainen liikemiesMannerheim-sivusto luettu 6.11.2008 ja sotilas ja ensimmäisen maailmansodan johtavia hävittäjä-ässiä 35 pudotuksellaan. Toisen maailmansodan aikana hän sai everstiluutnantin arvon. Hän toimi kutsuttuna Vierjahresplanin Hollannin talousalueen johtajana. Vuosina 1936-1937 Veltjens järjesti Suomesta kolme asekuljetusta Espanjan sisällissodan tasavaltalaisille S/S Yorkbrook -aluksella, vaikka natsi-Saksa kuului sodan vastapuolen tukijoihin. Toisen maailmansodan käynnistyttyä Veltjens tuli Suomeen elokuussa 1940 Herman Göringin lähettiläänä ja sopi Mannerheimin kanssa saksalaisjoukkojen kauttakulusta. Veltjensin tavanneen eversti Ragnar Nordströmin muistelmien mukaan saksalaiseverstillä oli mukanaan viesti suomalaisille joka kuului suomennettuna seuraavasti: "Minulla on kunnia ilmoittaa, että Saksan valtakunnan 'führer' ja hänen valtakunnanmarsalkkansa ovat päättäneet, että he eivät jätä Suomea Molokin ikeen alle, vaan tulevat pelastamaan Suomen". Seuraavana päivänä hän oli esittänyt viestinsä myös Rytille ja Mannerheimille. Veltjens oli osakkaana Hanseatica Aschpurwis & Veltjens S. A. -yhtiössä, joka sai hoitaakseen Saksan ase- ja tarviketoimituksia Suomeen. Talvisodan aikana Veltjensin yhtiö toimitti Göringin määräyksestä ja salassa Neuvostoliitolta Suomeen tykkejä ja kranaatteja. Lokakuun alussa 1940 Suomen ja Saksan välillä tehty sopimus keskitti Saksan sotasaalista ja Wehrmachtin varastoja koskevat toimitukset Veltjensin yritykselle. Tämän yhtiön nimi oli Joseph Veltjens Waffen & Munition A/G. Saksa maksoi Veltjensille jopa 25 prosentin provisiota Suomen ostamista tavaraeristä.Iskanius 2015, 158 Joseph Veltjens kuoli lento- onnettomuudessa vuonna 1943. == Lähteet == Luokka:Saksalaiset ensimmäisen maailmansodan sotilaat Luokka:Saksalaiset toisen maailmansodan sotilaat Luokka:Saksalaiset lentäjät Luokka:Saksalaisjoukot Suomessa 1940–1945 Luokka:Vuonna 1894 syntyneet Luokka:Vuonna 1943 kuolleet Luokka:Lento- onnettomuudessa kuolleet
Edwin Long

Edwin Longsden Long (1829–1891) oli englantilainen taidemaalaribritishmuseum.org: Edwin Longsden Long, joka syntyi Bathissa, Somersetissa. Hän aloitti uransa muotokuvamaalarina. Vuonna 1857 Long matkusti taiteilija John Phillipin kehotuksesta Espanjaan, minkä jälkeen hän kiinnostui muista kulttuureista niin, että matkusti laajemmalti Espanjassa. Matkojen tuotoksena syntyi teos Bravo el Toro (1859). Longin työ sai uuden suunnan Egyptiin ja Syyriaan suuntautuneiden matkojen jälkeen, ja hän aloitti suurten historiallisten ja orientalististen töiden parissa työskentelyn. == Lähteet == == Aiheesta muualla == * http://www.artcyclopedia.com/artists/long_edwin.html Luokka:Englantilaiset taidemaalarit Luokka:Vuonna 1829 syntyneet Luokka:Vuonna 1891 kuolleet Luokka:Romantiikan taiteilijat
SML

SML voi tarkoittaa: == Järjestöt == * SM-liiga * Sinimusta Liike, puolue * Suomen Maalaisväestön Liitto, puolue (nykyisin Suomen Keskusta) * MARK Suomen Markkinointiliitto (käytti vuoteen 2003 asti lyhennettä SML) * Suomen Medisiinariliitto, lääketieteen opiskelijoiden etujärjestö * Suomen Mehiläishoitajain Liitto * Suomen Metalliteollisuustyöntekijäin Liitto, ammattiliitto 1899–1930 * Suomen Metallityöväen Liitto, ammattiliitto 1930–2017 (vuodesta 1972 Metallityöväen Liitto) * Suomen Moottoriliitto * Suomen musiikkioppilaitosten liitto * Suomen Muurarien Liitto, ammattiliitto 1904–1971 * Suomen Muusikkojen Liitto, ammattiliitto * Suomen Mäyräkoiraliitto == Muut == * San Marinon liira (ISO 4217 -koodi SML) * Super Mario Land, videopeli
Charles Haskins Townsend

Charles Haskins Townsend (1859 Parnassus, Pennsylvania – 1944) oli yhdysvaltalainen eläintieteilijä. Vuosina 1897–1902 Townsend työskenteli Yhdysvaltain Kalastuskomissiossa (United States Fish Commission) kalastajaosaston päällikkönä. Tämän jälkeen hän toimi New Yorkin Akvaarion (New York Aquarium) johtajana Castle Gardenissa, vuodesta 1902 aina eläkkeelle jäämiseensä saakka 1937. Townsend oli tuottelias kirjoittaja, ja kirjoitti muun muassa kalastamisesta, valaista, hylkeistä, syvänmerensukelluksesta ja eläintieteestä. Vuosina 1912–1913 Townsend toimi Amerikan kalastajien yhdistyksen (American Fisheries Society) puheenjohtajana. Hänen äänestettiin New Yorkin tiedeakatemian (New York Academy of Sciences) jäseneksi. Townsend kuvaili ja nimesi linnuista meksikonpikkuliitäjän (Puffinus auricularis) ja kookossaarensiepparin (Nesotriccus ridgwayi).ITIS == Lähteet == == Aiheesta muualla == Luokka:Yhdysvaltalaiset eläintieteilijät Luokka:Vuonna 1859 syntyneet Luokka:Vuonna 1944 kuolleet
Vampyyrin oppipoika

Vampyyrin oppipoika on Darren Shanin kirjoittamaan fantasiakauhukirjasarja Darren Shanin tarinan toinen osa. Se kertoo Darren Shan -nimisestä puolivampyyrista. Romaani julkaistiin englanniksi 2000 ja suomeksi 2002. Sen suomensi Kaijamari Sivill ja kustansi Tammi. == Juoni == Darren Shan on puolivampyyri, jonka vastoin hänen tahtoaan entinen vampyyrikenraali Crespley veretti. Darren on Crespleyn oppipoika ja omaksuu vampyyrien tapoja, mutta hän on hyvin vastahakoinen ihmisveren juomisessa ja omien sanojensa mukaan "kuolee mieluummin kuin juo ihmisen verta". He liittyvät friikkisirkuksen porukkaan. Darren tutustuu siellä käärmepoika Evraan, josta tulee sittemmin yksi hänen parhaista ystävistään. Suorittaessaan päivittäisiä tehtäviään Evra ja Darren törmäävät 16-vuotiaaseen Sam Grestiin ja he kolme ystävystyvät. Darrenin ja Samin seikkaillessa hylätyllä rautatieasemalla he törmäävät luontoaktivistiin J.V:en, josta heille aiheutuu myöhemmin paljon ongelmia. Friikkisirkuksen näytöksen loppupuolella J.V vapauttaa susimiehen, joka repii häneltä kädet kokonaan irti ja lopulta päätyy metsästämään Darrenia ja Samia. Sam on kuolemaisillaan, kun susimies alkaa raadella häntäkin, mutta Darren selviytyy hengissä, kun Crespley pelastaa hänet viime hetkellä. Darren juo Samin kuiviin ja osa Samin sielusta siirtyy sitä kautta Darreniin. == Lähteet == Luokka:Darren Shanin tarina Luokka:Vuoden 2000 kirjat
Ligue Professionnelle 1 -kausi 2003–2004

Ligue Professionnelle 1 -kausi 2003–2004 oli Tunisian jalkapallon pääsarjan 49. kausi, joka päättyi Espérancen historian 19 mestaruuteen. Se oli joukkueen seitsemäs peräkkäinen mestaruus. Liigassa toiseksi tullut ES Sahel jäi Esperancesta 9 pisteen päähän. Kyseinen kausi oli myös viimeinen kerta, jossa pelasivat 12 joukkuetta. Seuraavalle kaudelle joukkueiden määrää sarjassa kasvatettiin kahdella joukkueella. ==Lopputulokset== Sijoitus Joukkue Pisteet Ottelut Voitot Tasapelit Häviöt Maalisuhde Huom 1 Espérance 53 22 17 2 3 38–13 CAF Mestarien liiga 2 ES Sahel 44 22 13 5 4 31–9 CAF Mestarien liiga 3 Club Africain 42 22 11 9 2 32–15 Arabian Mestarien liiga 4 CS Sfaxien 37 22 10 7 5 35–22 Arabian Mestarien liiga 5 AS Marsa 36 22 11 3 8 27–25 CAF Confederation Cup 6 Stade Tunisien 30 22 8 6 8 23–24 7 CS Hammam-Lif 30 22 9 3 10 21–25 8 CA Bizertin 28 22 7 7 8 23–25 9 US Monastir 23 22 6 5 11 22–29 10 Olympique de Béja 16 22 2 10 10 13–27 11 ES Béni Khalled 14 22 3 5 14 10–33 12 CO Transports 9 22 1 6 15 11–39 Putoaminen ==Putoajat ja nousijat== * Sarjan viimeinen joukkue CO Transports putosi Ligue Professionnelle 2:een. * Sarjan laajentumisen myötä tilalle nousivat Ligue Professionnelle 2:sta EGS Gafsa ja ES Zarzis. ==Maalipörssi== Sijoitus Pelaaja Kansallisuus Joukkue Maalit 1\. Nabil Missaoui Club Africain 9 = Haykel Guemamdia CS Sfaxien 9 = Tenema N'Diaye CS Sfaxien 9 Luokka:Ligue Professionnelle 1 -kaudet Luokka:Vuoden 2003 jalkapallo Luokka:Vuoden 2004 jalkapallo
Napsijat (suku)

Napsijat (Phylloscartes) on napsijoiden heimoon kuuluva lintusuku. Sukuun kuuluu 16 lajia. == Napsijoihin (Phylloscartes) kuuluvia lajeja == * Bahiannapsija (Phylloscartes beckeri) * Brasiliannapsija (Phylloscartes difficilis) * Ecuadorinnapsija (Phylloscartes gualaquizae) * Guayanannapsija (Phylloscartes virescens) * Kanelinapsija (Phylloscartes parkeri) * Keltarillinapsija (Phylloscartes oustaleti) * Keltavatsanapsija (Phylloscartes flaviventris) * Minasgeraisinnapsija (Phylloscartes roquettei) * Mustaotsanapsija (Phylloscartes nigrifrons) * Panamannapsija (Phylloscartes flavovirens) * Pitkäpyrstönapsija (Phylloscartes ceciliae) * Ruskokulmanapsija (Phylloscartes superciliaris) * Ruskonaamanapsija (Phylloscartes sylviolus) * Sãopaulonnapsija (Phylloscartes paulista) * Sãopaulonrannikkonapsija (Phylloscartes kronei) * Täpläposkinapsija (Phylloscartes ventralis) ==Lähteet== == Aiheesta muualla == *ITIS: Phylloscartes Luokka:Napsijat
Pop-musiikkia

Pop-musiikkia on Neljä Baritonia-yhtyeen singlejulkaisu vuodelta 1997. Single saavutti platinalevyn rajan vuonna 1998. Kappaleeseen julkaistiin Tommi Pietiläisen ohjaama video. == Kokoonpano == * Kalle Ahola – laulu, kitara * Ilkka Alanko – laulu, kitara * Ismo Alanko – laulu, kitara * A.W. Yrjänä – laulu, kitara * Jussi Kinnunen – basso * Jukka Hakoköngäs – koskettimet * Anssi Nykänen – rummut == Lähteet == Luokka:Vuoden 1997 kappaleet
Art Garfunkel – Across America

Art Garfunkel – Across America on Art Garfunkelin konserttitaltiointi New Yorkin Ellis Islandilla vuodelta 1996. Konsertti pidettiin kolmena peräkkäisenä iltana. Across America on Garfunkelin ainoa virallinen taltioitu konsertti, ja se pidettiin hänen 12-vuotisen Amerikan läpikävelynsä päättymisen kunniaksi, johon myös nimi viittaa. Se on myös Garfunkelin ensimmäinen soolouran konsertti, jossa hän laulaa Simon & Garfunkel -duon lauluja. Konsertti teemoittuu matkustamiseen, juuriin, identiteetin etsintään ja oikeudenmukaisuuteen. Laulaja-lauluntekijä selvittää musiikkikappaleiden väleissä matkan nostamia ajatuksia ja kertoo avoimesti vaiheistaan ja näkemyksistään maailmanmenosta yleensäkin. Art kertoo juttuja myös suhteestaan Paul Simoniin ja kaksikon keskinäisestä köydenvedosta duon alkuvuosilta. Vierailevina tähtinä ovat James Taylor ja Michael Brecker, joka soittaa saksofonia ensimmäisessä ja viimeisessä kappaleessa. Myös Garfunkelin vaimo Kim Cermak laulaa taustalla ja niin ikään heidän poikansa James esiintyy myös. Konsertti on julkaistu CD:nä, VHS:nä ja DVD:nä. CD ei sisällä Cecilia- kappaletta, mutta siinä on kappaleet I Only Have Eyes For You sekä I Will, jotka taas puuttuvat DVD:ltä ja VHS:ltä. == Kappaleet == # A Heart In New York – 3:25 # A Poem On The Underground Wall – 2:08 # I Only Have Eyes For You – 3:02 (vain CD) # Scarborough Fair – 3:19 # Homeward Bound – 2:58 # Cecilia – 3:16 (vain DVD/VHS) # Crying In The Rain (duetto James Taylorin kanssa) – 2:03 # El Condor Pasa (If I Could) – 3:22 # All I Know – 3:12 # Bright Eyes – 3:28 # Bridge Over Troubled Water – 4:43 # Mrs. Robinson – 3:21 # The 59th Street Bridge Song (Feelin´ Groovy) # I Will – 2:17 (vain CD) # April Come She Will – 2:18 # The Sound Of Silence – 3:27 # Grateful – 4:49 # Goodnight, My Love – 2:36 == Kokoonpano == * Art Garfunkel: laulu * Eric Weissberg: kitara, basso, mandoliini * Warren Bernhardt: piano, koskettimet * David Biglin: syntetisaattori, laulu * Tommy Igoe: rummut, lyömäsoittimet * Kim Cermak: laulu Luokka: Vuoden 1996 konserttitallenteet Luokka:Art Garfunkelin albumit Luokka:Konserttielokuvat
Kyösti Käyhkö

Kyösti Käyhkö (27. huhtikuuta 1912 Pietari – 13. lokakuuta 1973) oli suomalainen näyttelijä, sanoittaja ja järjestäjä. Käyhkö näytteli työväenteattereissa Kajaanissa, Kotkassa ja Helsingissä sekä kaikkiaan 44 elokuvassa. Elokuvaroolit olivat pieniä, muistettavimpia rooleja kahdessa Valentin Vaalan ohjaamassa elokuvassa: konnaroolit elokuvissa Dynamiittityttö (1944) ja Omena putoaa... (1952) sekä konttoripäällikkö Suonperän osa elokuvassa Yövartija vain... (1940). Hän toimi järjestäjänä muutamassa Suomen Filmiteollisuuden ja Suomi-Filmin elokuvassa. Hän kirjoitti myös laulunsanoituksia pakinoita ja kuunnelmia, ohjasi harrastajanäyttämöillä ja toimi Mustikkamaan kesäteatterin johtajana. Kyösti Käyhkön isä oli junailija Juho Käyhkö, joka oli näyttelijä-teatterinjohtaja Aku Käyhkön veli. Kyöstin äiti oli Aina Lovisa (os. Palmros). Kyösti oli keskimmäinen kolmesta neljän vuoden välein Pietarissa syntyneestä veljeksestä. Vanhin 1908 syntynyt veli Kavo Käyhkö perusti Cultor Oy -nimisen rakennus- ja asfalttifirman. Nuorin veli, 1916 syntynyt Kauko Käyhkö oli Kipparikvartetin keulahahmona tunnettu laulaja-näyttelijä. Kauko Käyhkö teki myös pitkän uran elokuvissa ja teatterissa. Juho ja pojat muuttivat Helsinkiin alkuvuodesta 1917. Kyösti Käyhkön vaimo oli Kaisu (os. Koivunen). Heillä on yksi poika Kimmo, jolle kummisetä Kauko teki 5-vuotissyntymäpäiväksi tunnetun lastenlaulun "Kimmon Puuhevonen". == Filmografia (näyttelijänä) == *Tukkipojan morsian (1931) *Syntipukki (1935) *Kaikki rakastavat (1935) *VMV 6 (1936) *Vaimoke (1936) *Koskenlaskijan morsian (1937) *Lapatossu (1937) *Kuriton sukupolvi (1937) *Vieras mies tuli taloon (1938) *Nummisuutarit (1938) *Laivan kannella (1938) *Seitsemän veljestä (1939) *Helmikuun manifesti (1939) *Suotorpan tyttö (1940) *Serenaadi sotatorvella eli sotamies Paavosen tuurihousut (1940) *Kyökin puolella (1940) *SF-paraati (1940) *Yövartija vain... (1940) *Miehen tie (1940) *Tavaratalo Lapatossu & Vinski (1940) *Kulkurin valssi (1941) *Jos oisi valtaa... (1941) *Totinen torvensoittaja (1941) *Poikamies-pappa (1941) *Yli rajan (1942) *Suomisen Ollin tempaus (1942) *Onni pyörii (1942) *Hopeakihlajaiset (1942) *Rantasuon raatajat (1942) *Niin se on, poijaat! (1942) *Tyttö astuu elämään (1943) *Jees ja just (1943) *Vaivaisukon morsian (1944) *Nainen on valttia (1944) *Herra ja ylhäisyys (1944) *Dynamiittityttö (1944) *Ballaadi (1944) *Hiipivä vaara (1944) *Sylvi (1944) *Ihmiset suviyössä (1948) *Omena putoaa... (1952) *Vieras mies (1957) *Totuus on armoton (1963) *Juokse kuin varas (1964) *Mummoni ja Mannerheim (1971–1973) (televisiosarja) == Lähteet == Luokka:Suomalaiset näyttelijät Luokka:Suomalaiset sanoittajat Luokka:Vuonna 1912 syntyneet Luokka:Vuonna 1973 kuolleet
Merirauman peruskoulu

Merirauman peruskoulu oli Raumalla Merirauman kaupunginosassa toiminut peruskoulu, jossa oli luokat 1–4. Se lakkautettiin vuonna 2019. Vuonna 2018 koulussa oli 53 oppilasta. Koulurakennus valmistui vuonna 1973, ja sitä laajennettiin vuonna 1986. Koulussa ei ollut liikuntasalia tai ruokalaa, vaan oppilaat söivät luokkahuoneissa ja liikuntatunnit pidettiin Rauman seurakunnan monitoimitila Meriristissä ja Syvärauman koulussa. Merirauman koulurakennus purettiin kesällä 2020. == Lähteet == Luokka:Rauman peruskoulut
Suiririt

Suiririt (Suiriri) on tyrannien heimoon kuuluva lintusuku. == Suirireihin (Suiriri) kuuluvia lajeja == * Cerradosuiriri (Suiriri islerorum) * Suiriri (Suiriri suiriri) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Suiriri Luokka:Tyrannit
Kristina Lugn

Gunhild Bricken Kristina Lugn (14. marraskuuta 1948 Tierp – 5. toukokuuta 2020Dödsannons, Dagens Nyheter, viitattu 20.6.2021 ) oli ruotsalainen runoilija ja näytelmäkirjailija. Lugn valmistui humanististen tieteiden kandidaatiksi vuonna 1972 ja julkaisi samana vuonna ensimmäisen runokokoelmansa (Om jag inte). Lungin läpimurtoteos oli 1983 ilmestynyt Bekantskap ösnkas med äldre bildad herre. Lapsen näkökulmasta on kirjoitettu Percy Wennerfors (1972).Lugn, Kristina Lugn sai elämänsä aikana useita palkintoja, kuten Svenska Dagbladetin kirjallisuuspalkinnon vuonna 1989. Hänet valittiin 5. lokakuuta 2006 Ruotsin akatemiaan. Hän johti Tukholmassa Teater Brunnsgatan Fyraa, jonka perusti alun perin näyttelijä Allan Edwall. Lugn teki myös keskusteluohjelmaa Kristina Lugns bokcirkel, jota on esitetty Suomessa nimellä Ruotsalainen lukupiiri. ==Palkinnot ja tunnustukset== ;LähdeLugn, Kristina, Kirjasampo, viitattu 19.6.2021 * De Nios stora pris 2011 * Nils Ferlin-priset 2000 * Stiftelsen Selma Lagerlöfs litteraturpris 1999 * Svenska Dagbladetin kirjallisuuspalkinto 1989 * Ruotsin radion runopalkinto 1991 ==Lähteet== Luokka:Ruotsalaiset runoilijat Luokka:Ruotsalaiset näytelmäkirjailijat Luokka:Ruotsin akatemian jäsenet Luokka:Vuonna 1948 syntyneet Luokka:Vuonna 2020 kuolleet
Nadim Thabet

Nadim Thabet (s. 10. lokakuuta 1984 Tripoli, Libya) on libyalais-tunisialainen jalkapallomaalivahti. Hän edustaa Tunisian pääsarjassa pelaavaa ES Sahelia. ==Ura== Thabet aloitti uransa Zeramdinessa, josta hän siirtyi myöhemmin ES Saheliin. Kaudella 2007–2008 Thabet nousi Sahelin toiseksi varamaalivahdiksi Aymen Mathlouthin ollessa ykkösmaalivahti. Thabet siirtyi kuitenkin kesken kauden lainalle Stade Gabésieniin, jossa hän pelasi kauden loppuun asti. Kaudella 2008–2009 Thabet lainattiin Jendouba Sportiin, jossa hän oli joukkueen ykkösmaalivahtina. Jendouba Sportin pudottua kauden päätteeksi sarjatasoa alemmaksi Thabet siirtyi kesällä 2009 lainalle Stade Tunisieniin, jossa hän oli kaudella 2009-2010 varamaalivahtina. == Aiheesta muualla == * Kawarji * Transfermarkt * Weltfussball * Nadim Thabet ES Sahelin sivustolla Luokka:Libyalaiset jalkapallomaalivahdit Luokka:Vuonna 1984 syntyneet Luokka:Elävät henkilöt
Joan Cusack

Joan Mary Cusack [ˈkjuːsæk] (s. 11. lokakuuta 1962 New York, New York, Yhdysvallat) on yhdysvaltalainen näyttelijä ja kaksinkertainen Oscar-ehdokas. Hänen tunnetuimpiin rooleihinsa kuuluvat Kavahda naapuriasi (1999), Morsian karkuteillä (1999), Toy Story 2 (1999), In ja Out (1997), Grosse Pointe Blank – Palkkamurhaaja pikkukaupungista (1997), Yhdeksän kuukautta (1995), Addams Family II (1993) ja Working Girl – tieni huipulle (1988). Nykyään hänet tunnetaan draamakomediasta Hävyttömät, jossa hän näyttelee Sheila Jacksonia. == Palkinnot == * Commitment to Chicago Award (2000) * Annie (2000) * Blockbuster Entertainment Award (2000) * Golden Satellite Award (1998) * Chlotrudis Award (1998) * American Comedy Award (1989, 1998, 2000) * Critics Choice Award (1998) * NYFCC Award (1997) * STFC Award (1997) === Ehdokkuudet === * Daytime Emmy (2005) * Chlotrudis Award (2000) * Teen Choice Award (2000) * Oscar (1989, 1998) Paras naissivuosa * Saturn (1994, 2000) * Golden Globe (1998) * Blockbuster Entertainment Award (1998) * OFCS Award (1998) * American Comedy Award (1996) == Yksityiselämä == Joan Cusack on naimisissa Richard Burken kanssa. He menivät naimisiin vuonna 1993. Heillä on kaksi poikaa, jotka ovat syntyneet vuosina 1997 ja 2000. Cusack on näyttelijä John Cusackin isosisko. == Aiheesta muualla == * Luokka:Yhdysvaltalaiset elokuvanäyttelijät Luokka:Annie-palkinnon saajat Luokka:Amerikanirlantilaiset Luokka:Vuonna 1962 syntyneet Luokka:Elävät henkilöt
Lubok

Lubok (, ) eli niinipuupiirros on vanha venäläinen painokuva, jonka aiheina voi olla kansansatu, uskonto, politiikka tai usein yksinkertaisesti talonpoikien keskuuteen jaettavat laulut tai tanssit. Tavallisesti värikkäitä lubok-vedoksia tehtiin 1600-luvun puolivälistä ensimmäiseen maailmansotaan asti. Lubokeissa kuvat on usein koottu arkin molemmille reunoille ja keskellä on suuri keskuskuva. Teksti kulkee kuvien alla ja puhekuplissa. Pietari Suuri on usein toistuva aihe. Lubokeja on huomattava kokoelma Helsingin yliopiston kirjastossa. Halpoina kansanpainoksina tehdyt kuvat innostivat venäläisiä avantgardetaiteilijoita 1900-luvun alussa, kuten Mihail Larionovia ja Natalja Gontšarovaa. Erityisen tunnettuja ovat Gontšarovan Tulilintu- lavastussuunnitelmat. Karkea ja pelkistävä tyyli vetosi muun muassa uusprimitivisteihin ja kubofuturisteihin.Riitta Konttinen ja Liisa Laajoki: Taiteen sanakirja. Otava 2000, s. 244.Herbert Read: The Thames and Hudson Dictionary of Art and Artists. 1985, s. 204. Lubok oli yhtä hyvin ukrainalainen ilmiö.Viktoriia Voloshenko: “Public Images of Sentiment” for Peasants: Lubok Pictures in The Context of Ukrainian Cultural Experience East European Historical Bulletin (pdf) Termiä käytetään myös näennäis- etnografisista kiertävien teatterien esityksistä. 1800-luvun lopulla lubok- teattereita oli noin 70. Teattereita oli vielä NEP-kauteen asti. Berezil- teatteri hyödynsi lubokia satiireissaan. == Lubokeja == Tiedosto:MichaelLubok.jpg|Arkkienkeli Mikael, 1688. Tiedosto:Lubok alkonost.JPG|Alkonost, 1800-luku. Tiedosto:Ilya Muromets and Nightingale the Robber.jpg|Ilja Muromets ja Ryöstäjä Satakieli, 1800-luku. Tiedosto:Kulikovo lubok.jpg|Kulikovon taistelu, 1890-luku. Tiedosto:Gibel Pavla Kolomenskogo.jpg|1800-luku. Tiedosto:KotKazansky.jpg|Kazanin kissa, 1800-luku. Tiedosto:Лубок Медведь с козою прохлаждается.png|Karhu ja vuohi sovittelevat, 1800-luku. Tiedosto:Babayaga lubok.jpg|Baba Jaga ratsastaa sialla ja taistelee kauheaa krokotiiliä vastaan, 1700-luvun alku. == Lubok-vaikutteista modernismia == Tiedosto:Peasant Woman with Buckets, by Kazimir Malevich.jpg|Kazimir Malevitš, Talonpoikaisnainen, ämpärit ja lapsi, 1912. Tiedosto:Wilhelm's Merry-Go-Round.jpg|Kazimir Malevitš, Keisari Vilhelmin karuselli, 1914. Tiedosto:Polenova Ivan Tsarevich.jpg|Jelena Polenova, Iivana tsaari. Tiedosto:Plakat mayakowski gross.jpg|Vladimir Majakovski, Juliste, Tiedosto:Russian Wonder Tales 081.jpg|Ivan Bilibin, Vasilisa, 1899. Tiedosto:Smithy (Rozanova, 1912).jpg|Natalja Gontšarova, Sepän paja, 1912. == Katso myös == * Venäjän ja Neuvostoliiton avantgarde * Sirin * Slaavilainen mytologia * Modernismi ==Lähteet== == Aiheesta muualla == * Lubok , Venäjän kansalliskirjasto * Alexander Boguslawski, Russian Lubok Luokka:Populaarikulttuuri Luokka:Venäläinen kansanperinne
Josh Harding

Joshua Joel Harding (s. 18. kesäkuuta 1984 Regina, Saskatchewan) on ammattilaisuransa lopettanut kanadalainen jääkiekkomaalivahti. Harding pelasi Minnesota Wildin organisaatiossa koko NHL-uransa. Ensimmäisen ottelunsa NHL:ssä Harding pelasi kaudella 2005–2006. Harding on pelannut myös Wildin farmiseurassa, Houston Aerosissa, 118 ottelua. Harding toimi Minnesotan kakkosvahtina kaudet 2008–2009 ja 2009–2010 Niklas Bäckströmin ollessa joukkueen ykkösmaalivahti. Harding loukkaantui vakavasti ennen kauden 2010–2011 alkua harjoitusottelussa St. Louis Bluesia vastaan ja hänen polvensa leikattiin. Harding ei pystynyt pelaamaan kaudella yhtään ottelua. Kaudeksi 2011–2012 Harding teki paluun Wildin tolppien väliin. Harding edusti Kanadaa vuoden 2009 jääkiekon maailmanmestaruuskilpailuissa, jossa hän toimi joukkueen kolmosmaalivahtina. Kanada voitti kisoissa MM-hopeaa. Hardingilla diagnosoitiin MS-tauti lokakuussa 2012, mutta hän jatkoi silti uraansa. Kesäkuussa 2013 hänet palkittiin Bill Masterton Memorial Trophylla, jonka myöntämisperusteina ovat sisukkuus, hyvä urheiluhenki ja omistautuminen jääkiekolle. Harding lopetti uransa kauteen 2014-2015. ==Tilastot== 01–02 Regina Pats WHL 42 27 2,39 4 90,6 6 2 2,95 0 89,0 02–03 Regina Pats WHL 57 18 2,75 3 91,4 5 1 2,43 0 93,9 03–04 Regina Pats WHL 28 12 2,41 2 92,7 JMM 1 1 0,00 1 100 03–04 Brandon Wheat Kings WHL 27 13 2,42 5 92,0 11 5 3,27 0 89,7 04–05 Houston Aeros AHL 42 21 2,01 4 93,0 2 0 4,03 0 89,3 05–06 Houston Aeros AHL 38 29 2,68 2 91,9 8 4 3,79 0 88,6 05–06 Minnesota Wild NHL 3 2 2,59 1 90,4 06–07 Houston Aeros AHL 38 17 2,48 1 92,0 06–07 Minnesota Wild NHL 7 3 1,16 1 96,0 07–08 Minnesota Wild NHL 29 11 2,94 1 90,8 1 0 0,00 0 100 08–09 Minnesota Wild NHL 19 3 2,21 0 92,9 MM – – – – – 09–10 Minnesota Wild NHL 25 9 3,05 1 90,5 10–11 Minnesota Wild (Ei pelannut loukkaantumisen vuoksi) 11–12 Minnesota Wild NHL 34 13 2,62 2 91,7 12–13 Minnesota Wild NHL 5 1 3,24 1 86,3 5 1 2,94 0 91,1 13–14 Minnesota Wild NHL 29 18 1,65 3 93,3 Yhteensä NHL 151 60 2,45 10 91,8 6 1 2,72 0 91,8 == Lähteet == * Viitattu 27.7.2010 * Viitattu 27.7.2010 * Viitattu 27.7.2010 * Samlin tietopankki === Viitteet === Luokka:Kanadalaiset jääkiekkomaalivahdit Luokka:Minnesota Wildin varaamat pelaajat Luokka:Bill Masterton Memorial Trophy -voittajat Luokka:Vuonna 1984 syntyneet Luokka:Elävät henkilöt Luokka:MS-tautia sairastavat henkilöt
Lehtinapsijat

Lehtinapsijat (Phyllomyias) on tyrannien heimoon kuuluva lintusuku. Sukuun kuuluu 13 lajia. == Lehtinapsijoihin (Phyllomyias) kuuluvia lajeja == * Andiennapsija (Phyllomyias sclateri) * Brasilianlehtinapsija (Phyllomyias fasciatus) * Cerradonapsija (Phyllomyias reiseri) * Harmaalakkinapsija (Phyllomyias plumbeiceps) * Harmaapäänapsija (Phyllomyias griseocapilla) * Lehtinapsija (Phyllomyias burmeisteri) * Nokilakkinapsija (Phyllomyias nigrocapillus) * Ruosteperänapsija (Phyllomyias uropygialis) * Tuhkalakkinapsija (Phyllomyias cinereiceps) * Tuhkatöyhtönapsija (Phyllomyias griseiceps) * Venezuelanlehtinapsija (Phyllomyias urichi) * Viherlehtinapsija (Phyllomyias virescens) * Yungasinanpsija (Phyllomyias weedeni) ==Lähteet== == Aiheesta muualla == *ITIS: Phyllomyias Luokka:Tyrannit
Sitraatti

Sitraatti ([C6H5O7]3−) on sitruunahapon anioni, suola tai esteri. Elintarvikkeiden lisäaineina käytetään erilaisia sitraatteja seuraavilla E-koodeilla: * E 331 Mononatriumsitraatti, dinatriumsitraatti ja trinatriumsitraatti * E 332 Monokaliumsitraatti ja trikaliumsitraatti * E 333 Monokalsiumsitraatti, dikalsiumsitraatti ja trikalsiumsitraatti * E 380 Triammoniumsitraatti * E 1505 Trietyylisitraatti == Muita sitraatteja == * rauta(II)sitraatti * rauta(III)sitraatti * sinkkisitraatti == Lähteet == * Duodecimin terveyskirjasto * PubChem: Citrate * Elintarvikeviraston lisäaineopas (PDF) * Luokka:Anionit
Kääpiötypäköt

Kääpiötypäköt (Myiornis) on tyrannien heimoon kuuluva lintusuku. Sukuun kuuluu 4 lajia. == Kääpiötypäkköihin (Myiornis) kuuluvia lajeja == * Nokipäätypäkkö (Myiornis atricapillus) * Perunkääpiötypäkkö (Myiornis albiventris) * Täpläkorvatypäkkö (Myiornis auricularis) * Töpökääpiötypäkkö (Myiornis ecaudatus) ==Lähteet== == Aiheesta muualla == *ITIS: Myiornis Luokka:Napsijat
Navarranseisoja

Navarranseisoja (, ) on espanjalainen metsästyskoira. == Ulkomuoto == Rodulla on epätavallinen keskeltä kahtiajakautunut kirsu tai niin sanottu tuplakirsu. Tämän epätavallisen ominaisuuden uskotaan antavan koiralle erityisen herkän hajuaistin, mikä on tärkein syy sille että siitä jalostettiin metsästyskoira. Nykyinen navarranseisoja on mannermaisten kanakoirien tyyppinen metsästyskoira, joka osoittaa riistan seisomalla. Sillä on lyhyt karvapeite, joka voi olla maksavalkoinen tai oranssivalkoinen ja joka on useimmiten pilkuttunut samaan tapaan kuin lyhytkarvaisella saksanseisojalla. Pää ja suuret laikut karvapeitteessä ovat yleensä yksivärisiä. Koiralla on leveä pää ja se on tukeva eläin, painaa 27–33 kg ja on säkäkorkeudeltaan 48–57 cm. Korvat ovat pitkät. == Alkuperä == Navarranseisojaa pidetään monien eurooppalaisten lintukoirien kantarotuna. Sen uskotaan polveutuneen 1100-luvulla talbot houndista ja muista ajokoirista. Desmond Morriksen mukaan se polveutuisi kuitenkin de monte-tyyppisestä sabueso españolista ja muinaisesta rodusta nimeltä pachon iberico ("iberianseisoja"). Sen uskotaan saavuttaneen huippusuosion Espanjan aateliston joukossa 1700- ja 1800-luvuilla ja se melkein kuoli sukupuuttoon Espanjan sisällissodan jälkeen. Muutama rodunharrastaja kiersi maata etsiäkseen jäljelle jääneitä yksilöitä ja elvytti jalostuskannan. Kansainvälinen kennelliitto FCI ei ole vielä hyväksynyt navarranseisojaa viralliseksi roduksi. === Vaikutus muihin rotuihin === Tuplanenäinen andientiikerikoira, joka löydettiin Etelä-Amerikasta, polveutuu luultavasti espanjalaisten konkistadorien 1500-luvulla alueelle tuomista navarranseisojista. == Navarranseisoja kulttuurissa == Lainaus: - Navarranseisoja: … noina verrattomina onnellisuuden päivinä se metsästi pachón-koira seuranaan – Moral of Peralta, 1912 == Lähteet == === Viitteet === == Aiheesta muualla == *Pachón Navarro ~ Old Spanish Pointer. (esp) *Perdiguero Navarro, Continental Kennel Club (en) *Double-nosed dog not to be sniffed at, BBC News Luokka:Espanjalaiset koirarodut Luokka:FCI:n ulkopuoliset rodut Luokka:Seisojat
Kuutio (kuinka aurinko voitettiin)

Kuutio (kuinka aurinko voitettiin) on Apulannan kymmenes, 5. marraskuuta 2008 julkaistu studioalbumi. Kuutio on Apulannan kolmas omakustanne. Kuution musiikkityyli on enemmän Apulannan ensimmäisten levyjen tyylistä. Levyltä julkaistiin rajoitettu värivinyylipainoksena julkaistu single "Vauriot". Toinen single "Ravistettava ennen käyttöä" julkaistiin 4. helmikuuta 2009. Kummatkin kipusivat singlelistan ykkösiksi, Vauriot heti ensimmäisellä viikollaan ja Ravistettava ennen käyttöä viidennellä. Albumi nousi Suomen virallisen listan sijalle 2, ja se myi platinaa viidentenä Apulannan levynä. Levy sai Emma-gaalassa Rock-albumi-palkinnon vuonna 2008. == Kappaleet == Sävellykset ja sanat Toni Wirtanen, sovitukset Apulanta. # # # # # # # # # # == Kokoonpano == * Toni Wirtanen – laulu ja kitara * Simo "Sipe" Santapukki – rummut * Sami Lehtinen – basso \+ * Antti Pitkäjärvi – taustalaulut ja koskettimet === Tuotanto === * Jyrki Tuovinen – tuottaja, äänittäjä, miksaaja * Svante Forsbäck – masteroija == Arvostelut == * Dome.fi: Dome.fi * Kaleva: negatiivinenKaleva * Rumba: ristiriitainenRumba * Soundi: Soundi * V2.fi: V2.fi == Lähteet == Luokka:Vuoden 2008 albumit Luokka:Apulannan albumit Luokka:Jyrki Tuovisen tuottamat albumit
Ole Bremseth

Ole Bremseth (s. 2. tammikuuta 1961) on entinen norjalainen mäkihyppääjä, kaksinkertainen MM-mitalisti. Hän edusti Hokksundin urheiluseuraa. Bremseth kuului Oslon MM-kilpailuissa 1982 Norjan joukkueeseen, joka voitti kultaa joukkuemäen kilpailussa ennen Itävaltaa ja Suomea. Normaalimäessä hän saavutti Armin Koglerin ja Jari Puikkosen jälkeen pronssia. Suurmäen kilpailussa hän sijoittui viidenneksi. Bremseth kilpaili maailmancupissa 1980-luvun taitteesta vuoteen 1986 saakka. Hän voitti yhteensä kuusi osakilpailua – kaikki kaudella 1981–1982, jolloin hän voitti Lahdessa, Štrbské Plesossa ja Planicassa sekä normaali- että suurmäen kilpailut. Uransa aikana hän oli maailmancupin osakilpailuissa lisäksi kolme kertaa toinen ja kolme kertaa kolmas. Cupin kokonaispisteissä hän sijoittui kaudella 1981–1982 viidenneksi ja kaudella 1982–1983 kahdeksanneksi. == Lähteet == * Luokka:Norjalaiset mäkihyppääjät Luokka:Vuonna 1961 syntyneet Luokka:Elävät henkilöt
Space rock

Space rock ( on yksi rock-musiikin alalajeista. Tyylillisesti se on ottanut vaikutteita progressiivisesta rockista, psykedeelisestä musiikista sekä elektronisesta musiikista. Tyypilliseen space rock -kappaleeseen kuuluvat pitkät, yleensä hidastempoiset instrumentaaliosuudet syntetisaattoreilla ja kokeellisella kitaroinnilla varustettuna. Sanoitukset käsittelevät tieteisaiheisia teemoja. Tunnetuimpia genreen kuuluvia yhtyeitä ovat englantilaiset Pink Floyd ja Hawkwind. Nykyään monet 1990- ja 2000-luvun vaihtoehtobändit yhdistetään genreen, vaikka musiikki on tyylillisesti ollut melodisempaa ja yksinkertaisempaa.Allmusic == Historia == Space rock syntyi 1960-luvun loppupuolella psykedeelisen ja progressiivisen musiikkiliikkeen yhteydessä. Pioneerina voidaan pitää Pink Floydia, jonka ensimmäiset albumit käsittelivät scifi-aiheita. Myös The Byrds, Jimi Hendrix ja The Rolling Stones (etenkin kappaleessa ”2000 Light Years From Home”) käyttivät sanoituksissaan ja musiikissaan kyseisiä teemoja. 1970-luvun space rock -artisteja olivat mm. Gong, Van Der Graaf Generator, Amon Düül II, David Bowie ja varsinkin Hawkwind, jonka Space Ritual -albumia pidetään yhtenä genren tärkeimmistä albumeista. Tieteiskirjailija Michael Moorcock osallistui yhtyeen toimintaan kirjoittamalla sanoituksia ja esiintymällä konserteissa. Vuosikymmenen lopulla ja 1980-luvulla uusien kaupallisempien musiikkivirtausten (esim. punk, new wave, disco) myötä proge- ja space rock -yhtyeet joko hajosivat tai alkoivat soittaa kaupallisempaa materiaalia (esim. Pink Floyd). 1990-luvulla termillä alettiin kuvata brittiläisiä ja amerikkalaisia vaihtoehtoyhtyeitä kuten The Verve, My Bloody Valentine, The Flaming Lips, Monster Magnet ja Ozric Tentacles. Space rockiin syntyi myös alalajeja, kuten noise pop, stoner rock ja ambient pop. Yhdysvalloissa, missä Hawkwindin ja Gongin kaltaiset space rock -legendat olivat saaneet yhä uusia kuulijoita ja seuraajia, järjestettiin Strange Daze -festivaali vuosina 1997–2000, jossa maan space rock -yhtyeet esiintyivät. 2000-luvulla avaruusteemat ovat edelleen osa populaarimusiikkia. 21:nnen vuosisadan tunnetuimpia space rock -yhtyeitä ovat olleet mm. Radiohead, Muse ja The Mars Volta. Suomessa space rockia ovat soittaneet mm. Kuusumun Profeetta ja Hidria Spacefolk. == Lähteet == *
Ithaca 37

Ithaca 37 on pumpputoiminen haulikko, jota tehdään suuria määriä siviili-, sotilas-, ja poliisivoimien käyttöön. Ase tunnetaan myös nimellä Featherlight, ja se hyödyntää uutta sinkoutumisen ja lastauksen yhdistelmää. ==Historia== Aseen ovat suunnitelleet John Browning ja John Pedersen. Ase oli alun perin markkinoilla nimellä Remington Model 17. Ensimmäisen maailmansodan jälkeen Ithaca Gun Company oli kehittänyt uuden pumpputoimisen haulikon, jonka ideana oli ensisijaisesti kilpailla Winchester Model 12:n kanssa. Lamakauden ahdistaessa ja suursodan häämöttäessä oli ehkä huonoin mahdollinen aika esitellä uusi urheiluase. Haulikko kuitenkin vakuutti toisessa maailmansodassa ja osoitti suunnittelun onnistuneen. Monet urheiluaseiden valmistajat lopettivat tuotannon samana aikana, kun Ithaca puolestaan ryhtyi sodan aikana lisäämään tuotantoaan sotilaskäyttöön, esimerkiksi M1911-pistoolit ja M3-konepistoolit. Toisen maailmansodan jälkeen Ithaca 37 sai omistajamuutoksen vuoksi uuden nimen Model 87. Tuotanto keskeytettiin vuonna 2005, kun Ithaca jälleen kerran vaihtoi omistajaa. Tuotanto on jatkunut Ohiossa. ==Käyttäjät== Suurin yksittäinen käyttäjä Yhdysvaltain asevoimien ulkopuolella on Los Angelesin poliisilaitos. == Lähteet == Luokka:Haulikot
Olav Hansson

Olav Hansson (s. 23. heinäkuuta 1957 Røa, Oslo) on norjalainen uransa lopettanut mäkihyppääjä, kaksinkertainen MM-mitalisti. Hän edusti kotikylänsä Røan urheiluseuraa. Hansson kuului Oslon MM-kilpailuissa 1982 Norjan joukkueeseen, joka voitti kultaa joukkuemäen kilpailussa ennen Itävaltaa ja Suomea. Suurmäessä hän saavutti hopeaa 2,8 pistettä Matti Nykäselle hävinneenä. Normaalimäessä hän oli seitsemäs. Hansson kilpaili maailmancup- tasolla vuodenvaihteesta 1981–1982 kevääseen 1987 saakka. Hän sijoittui osakilpailuissa parhaimmillaan kahdeksan kertaa toiseksi ja kolme kertaa kolmanneksi. Maailmancupin kokonaispisteissä hän oli neljäs kaudella 1982–1983. == Lähteet == * Luokka:Norjalaiset mäkihyppääjät Luokka:Vuonna 1957 syntyneet Luokka:Elävät henkilöt
Stadionul Ghencea

Stadionul Ghencea on jalkapallostadion Romanian pääkaupungissa Bukarestissa. Romanian pääsarjassa pelaava FC Steaua Bukarest pelaa stadionilla kotiottelunsa. Stadionul Ghencea oli ensimmäinen Romaniaan rakennettu jalkapallostadion, ja se avattiin 9. huhtikuuta 1974. Alun perin stadionilla oli 30 000 katsomopaikkaa, mutta puupenkkien vaihduttua muovi-istuimiin enää 28 000\. Stadionia on remontoitu kaksi kertaa, vuosina 1996 ja 2006, jotta sillä voidaan pelata Mestarien liigan otteluita. Romanian jalkapallomaajoukkue pelaa stadionilla kotiottelunsa. Ensimmäinen niistä oli maaliskuussa 1977 Turkkia vastaan. == Merkittäviä otteluita Stadionul Ghencealla == * 9. huhtikuuta 1974 – FC Steaua Bukarest vs. OFK Belgrad 2–2. Ystävyysottelu, ensimmäinen ottelu stadionilla. * 23. maaliskuuta 1977 – Romania vs. Turkki 4–0. Balkanin cup-ottelu. Romanian maajoukkueen ensimmäinen ottelu stadionilla. * 16. huhtikuuta 1986 – FC Steaua Bukarest vs. RSC Anderlecht 3–0. Euroopan Cupin semifinaaliottelu. Voiton seurauksena Steaua pääsi Euroopan Cupin finaaliin. * 6. huhtikuuta 1988 – FC Steaua Bukarest vs. SL Benfica 0–0. Euroopan Cupin semifinaali. * 5. huhtikuuta 1989 – FC Steaua Bukarest vs. Galatasaray SK 4–0. Euroopan Cupin semifinaaliottelu. Voiton seurauksena Steaua pääsi Euroopan Cupin finaaliin. * 15. marraskuuta 1989 – Romania vs. Tanska 3–1. Voiton seurauksena Romania selviytyi vuoden 1990 MM- kilpailuihin ensimmäisen kerran 20 vuoteen. * 28. syyskuuta 1991 – FC Steaua Bukarest vs. FCM Bacau 4–1. Liga 1 -ottelu, jossa uusi valaistus oli ensimmäistä kertaa käytössä. * 25. helmikuuta 2005 – FC Steaua Bukarest vs. Valencia CF 2–0. Steaua voitti rangaistuspotkukilpailun 4–3, ja pääsi 16 parhaan joukkoon UEFA Cupissa. Monien mielestä voitto oli tärkein kuluneen 15 vuoden aikana, se merkitsi uuden aikakauden alkua. Luokka:Romanian jalkapallostadionit Luokka:Bukarestin rakennukset ja rakennelmat Luokka:Bukarestin urheilu
Andientiikerikoira

Andientiikerikoira on bolivialainen koirarotu. == Ulkomuoto == Andientiikerikoira on harvinainen koirarotu, jota tavataan Boliviassa. Monet ihmiset uskovat sen tietyllä linjalla tavattavan tuplakirsun parantavan sen jäljestyskykyä – kaikesta huolimatta ei ole olemassa tutkimusta, joka osoittaisi onko tuplakirsusta hyötyä vai haittaa. Tuplakirsu muistuttaa tavallista koiran kirsua, mutta ihokaistale ja karvoitus jakaa sen kahtia ylähuuleen asti. 20\. vuosisadan raportit sisältävät tutkimusmatkailija Percy Fawcettin vuonna 1913 tekemän raportin. Viimeaikaisimmat havainnot saavuttivat laajaa lehdistönäkyvyyttä vuosina 2006-2007. Kolme tästä rodusta otettua kuvaa levisivät mm. BBC New'siin: yksi Bella-nimisestä nartusta ja kaksi sen pojasta Xingusta. On mahdollista, että tuplakirsuisen andientiikerikoiran määrittely omaksi rodukseen olisi vielä ennenaikaista. Se saattaa olla vain yleisen andientiikerikoira-linjan geneettinen poikkeama. Yksikään kennelklubi ei ole hyväksynyt andientiikerikoiraa viralliseksi roduksi. Tiikeri-sana sen nimessä viittaa itse asiassa jaguaariin eikä tiikeriin. == Alkuperä == Andientiikerikoiran uskotaan polveutuvan navarranseisojasta, jonka espanjalaiset konkistadorit mahdollisesti toivat Keski- ja Etelä-Amerikkaan 1500-luvulla. Navarranseisojilla on kuvissa paljon huomaamattomampi kirsuhalkio kuin andientiikerikoirilla. == Lähteet == * http://news.bbc.co.uk/2/hi/uk_news/6940289.stm "Double-nosed dog not to be sniffed at", BBC News -sivusto (2007-08-10). * http://www.timesonline.co.uk/tol/news/uk/science/article1499849.ece "Church organist required for jungle meteorite hunt", Times Online (2007-03-12). Luokka:Bolivialaiset koirarodut Luokka:FCI:n ulkopuoliset rodut Luokka:Alkukantaiset koirat Luokka:Metsästyskoirat
Tiwal

thumb|right|250px|Tiwal kylä thumb|right|250px|Tiwal kylä Tiwal (kab. At wawal suom. lupauksensa pitävät miehet) on noin 1000 asukkaan kylä Algeriassa. Se sijaitsee noin kaksi kilometriä At Maεucesta, Béjaïan maakunnassa. Väestö saa elantonsa viikunan ja oliiviöljyn valmistamisesta. ==Historia== Tiwal on tunnettu ranskalaisten siirtomaavallan vastaisessa taistelussa täytetystä roolista. 27. tammikuuta 1957 kylä oli ensimmäisen Beni Maouchen kapinan tapahtumapaikka. Siitä ajasta lähtien kylää on kutsuttu myös 14 marttyyrien kylänä. Vuonna 1961, yksi vuosi vailla itsenäisyyden voittamista kylä oli uudelleen 10 uhria vaatineen verenvuodatuksen tapahtumapaikkana. ==Aiheesta muualla== * Tiwalin kotisivu Luokka:Algerian maantiede
Johan Sætre

Johan Sætre (s. 5. tammikuuta 1952 Trysil) on entinen norjalainen mäkihyppääjä, joukkuemäen maailmanmestari. Hän edusti Trysilgutten IL -seuraa. Sætre sijoittui Lake Placidin olympialaisissa 1980 normaalimäen kilpailussa 14:nneksi ja suurmäessä 30:nneksi. Oslon MM-kilpailuissa 1982 hän kuului Norjan joukkueeseen, joka voitti kultaa joukkuemäen kilpailussa ennen Itävaltaa ja Suomea. Normaalimäessä hän sijoittui 17:nneksi ja suurmäessä 24:nneksi. Sætre voitti maailmancupin kilpailun Gstaadin normaalimäessä kaudella 1980–1981. Uransa aikana hän sijoittui maailmancupin osakilpailuissa lisäksi neljä kertaa toiseksi ja neljä kertaa kolmanneksi. Maailmancupin kokonaiskilpailussa hän oli kuudes kausilla 1979–1980 ja 1980–1981. Keski- Euroopan mäkiviikolla hän sijoittui viidenneksi vuodenvaihteessa 1978–1979. Sætre voitti Norjan mestaruuden normaalimäessä vuosina 1974–1977 ja 1979–1980 sekä suurmäessä 1976–1977 ja 1980Norwegian Ski Jumping Champions www.wintersport.as . Hän sai Holmenkollen-mitalin 1981Holmenkollmedaljen www.skiforeningen.no . == Lähteet == * === Viitteet === Luokka:Norjalaiset mäkihyppääjät Luokka:Vuonna 1952 syntyneet Luokka:Elävät henkilöt
Talbot hound

Talbot hound on sukupuuttoon kuollut englantilainen koirarotu. == Ulkomuoto == Talbot hound oli kookas metsästyskoira, jolla oli voimakkaat leuat ja pitkät riippuvat korvat. Se muistutti vihikoiraa – sillä erotuksella, että oli väriltään valkoinen. Eräs asiantuntija on jopa kuvannut sitä "valkoiseksi kuin Alppien lumi". == Luonne ja käyttäytyminen == Rodulla oli tarkka hajuaisti ja sen huhuttiin sen pystyvän metsästämään valkoisen uroshirven keskellä talvea, mutta mitään virallisia mainintoja tästä ei ole. == Alkuperä == Talbot hound polveutui hubertuksenajokoirasta ja oli läheistä sukua vihikoiralle. Toisen teorian mukaan sen kantarotu olisi ollut pienikokoinen keskiaikainen rotu nimeltä langehren.Morris, Desmond. Dogs - The Ultimate Dictionary of Over 1000 Dog Breeds, s. 705. Trafalgar Square, 2008: North Pomfret, Vermont. Talbotin perhe, joka saapui 1000-luvulla normannien mukana Englantiin, toi maahan rodun esi-isät – jotka olivat mitä luultavimmin normandianajokoiria. Niistä tuli uudessa kotimaassaan pian arvostettuja hirvi- ja jälkikoiria. Vähitellen tummia ja valkoisia yksilöitä alettiin kasvattaa erillään toisistaan, mikä johti kahteen erilliseen jalostuslinjaan: vihikoiriin ja talbot houndeihin. Talbot hound mainitaan englantilaisessa kirjallisuudessa 1300-luvulta 1700-luvulle asti. Ketun metsästyksen kasvettua hirven metsästystä suositummaksi rotu kuoli sukupuuttoon. Vähintään seitsemän englantilaissuvun kypäränkoristeessa ja useiden saksalaissukujen koristesymboleissa on kuvituksena talbot hound. Nimitystä talbot käytetään vaakunaopissa viittauksena hyväkäytöksisestä metsästyskoirasta. Sudburyn markkinakaupungilla Suffolkissa Itä-Englannissa on vaakunassaan sekä myös erään koulun ja monien urheiluseurojen tunnuksissa kuvattuna talbot hound. Koira on aina hahmoteltu kieli ulkona. Jopa perinteisiä pubeja, joista viisi sijaitsee Lontoossa, on nimetty rodun mukaan. === Talbot tan === David Hancock mainitsee vanhan rodun nimeltä Talbot Tan hound, jollaisia hänen mukaansa syntyy vielä nykypäivänäkin. Ne eivät kuitenkaan ole valkoisia, vaan punaruskeita.Hancock, David. Hounds - Hunting by Scent, s. 41. The Crowood Press: Ramsbury, Marlborough, Wiltshire, 2014. ISBN 978-1-84797-601-7. == Lähteet == == Aiheesta muualla == * Talbot hound -maalaus 15. vuosisadalta Englannista Luokka:Sukupuuttoon kuolleet koirarodut Luokka:Ajokoirat Luokka:Englantilaiset koirarodut
Itävallanajokoira

Itävallanajokoira () on itävaltalainen koirarotu. == Ulkomuoto == thumb|left|280px|Itävallanajokoira koiranäyttelyssä. Kallo on leveä, kuono voimakas ja kuononselkä suora. Purenta on leikkaava. Silmät ovat tummanruskeat. Korvat ovat keskipitkät, riippuvat ja kärjistään pyöristyneet. Häntä on pitkä ja hieman kaareva. Urosten säkäkorkeus vaihtelee 50–56 cm välillä ja narttujen 48–54 cm välillä. Karvapeite on lyhyt (n. 2 cm pitkä), sileä, tiivis. Värityksen pitää olla musta pienin, selvästi erottuvin merkein, joiden sävy vaihtelee vaaleasta tummaan punaruskeaan. Silmien yläpuolella täytyy olla punaruskeat merkit, mihin viittaa myös lempinimi vieräugl eli "nelisilmä", samoin kuin sanan brandlbracke osa brand, joka merkitsee "tulta" tai "ruostetta" (merkkien väriin viitaten)Morris, Desmond. Dogs - The Ultimate Dictionary of Over 1000 Dog Breeds, s. 95–96. Trafalgar Square, 2008: North Pomfret, Vermont.. == Luonne ja käyttäytyminen == Rotu on luonteeltaan miellyttävä, työssään tarkkavainuinen. Sen pääasiallista riistaa ovat jänikset, ja sitä käytetään sekä ajavana että jäljestävänä koirana, mm. vuoristoissa. == Alkuperä == thumb|right|280px|Itävallanajokoira vuodelta 1915. Itävallanajokoiran uskotaan olevan alkuperäisen "kelttienajokoiran" (mahdollisesti sama rotu kuin kelttienvinttikoira) ja juranajokoiran välisen risteytyksen tulos - lisäksi myös hubertuksenajokoiralla saattoi olla vaikutusta rodun kehittymiseen. Itävallanajokoirasta ei ole kuitenkaan tunnettua historiaa ennen 1800-luvun puoliväliä, ja se hyväksyttiin kotimaassaan ensimmäisen kerran virallisesti vuonna 1884. == Katso myös == *Puolanjahtikoira *Unkarinajokoira ==Lähteet== Luokka:FCI 6 Ajavat ja jäljestävät koirat Luokka:SKL 6 Ajavat koirat Luokka:Ajokoirat Luokka:Itävaltalaiset koirarodut
Manselinsaari

Manselinsaari (, ) sijaitsee Hudsoninlahden luoteisosassa Nunavutissa, Kanadassa. Saari sijaitsee Ungavan niemimaan läheisyydessä. Saarella on pituutta 112 km ja leveyttä 48 km, ja sen pinta-ala on 3 180 km².Mansel Island The Canadian EncyclopediassaSea islands: Atlas of Canada; Natural Resources Canada Se on Kanadan 28. suurin ja maailman 159. suurin saari. Manselinsaari on osa Kanadan arktista saariryhmää. Saarella sijaitsee karibuille rauhoitettu luonnonsuojelualue. Manselinsaari nousee vain alle sata metriä merenpinnan yläpuolelle ja viimeisimmän jääkauden aikana se oli merenpinnan alla. Saaren maaperä on pääasiassa kalkkikiveä. ==Lähteet== ==Kirjallisuutta== * Aylsworth, J. M., and W. Shilts: Surficial Geology of Coats and Mansel Islands, Northwest Territories. Ottawa: Energy, Mines, and Resources Canada, 1991. ISBN 0660137453 * Furnell, D. J.: Summer Polar Bear Tagging on Mansel Island, N.W.T. Yellowknife: N.W.T. Wildlife Service, Govt. of the Northwest Territories, 1979. * Polunin, Nicholas: Additions to the Floras of Southampton and Mansel Islands, Hudson Bay. Contributions of The Gray Herbarium, Harvard University, No.165. 1947. Luokka:Kanadan arktiset saaret Luokka:Nunavutin saaret
Kalmius

Kalmius (, , joidenkin lähteiden mukaan aiemmin myös Kalka) on Itä-Ukrainassa virtaava 209 km:n pituinen joki. Sen keskivirtaama on 6,23 m³ / s (alajuoksun Prymorskin mittauspiste). Se saa alkunsa Donetskin alueella, virtaa suuren Donetskin teollisuuskaupungin läpi ja laskee Asovanmereen Mariupolin kaupungin kohdalla. Joen vettä käytetään muun muassa kasteluun, teollisuuden ja yhteiskunnan tarpeisiin. Joen virtaus ei ole luonnollinen, sillä Kalmiusjokeen on padottu useita pieniä tekojärviä. Näistä yksi sijaitsee Donetskin kantakaupungissa, jossa on noin 400 metriä leveä ja 4 000 metriä pitkä Kalmiuksen tekojärvi. Suurkaupungin pohjoispuolella joen latvavesistä on puolestaan padottu Ylä-Kalmiuksen tekojärvi, jonne on ulottunut myös pohjoisesta saapuva Donets–Donbass -kanava. ==Lähteet== ==Aiheesta muualla== Luokka:Ukrainan joet Luokka:Asovanmereen laskevat vesistöt
Prinssi Charlesin saari

Prinssi Charlesin saari () sijaitsee Kanadassa, Nunavutin territoriossa, Qikiqtaalukin alueella, Baffininsaaren muodostamassa lahdessa nimeltään Foxen allas. Saari on matala mutta suurehko kooltaan, pinta-ala on 9 521 km²Sea islands: Atlas of Canada; Natural Resources Canada . Saari on Kanadan 19:nneksi suurin saari ja maailman 78:nneksi suurin. Saari oli todennäköisesti paikallisten inuittimetsästäjien tiedossa aikaisemminkin, mutta ensimmäinen kirjattu havainto oli vuonna 1948, kun Kanadan ilmavoimien Albert-Ernest Tomkinson lensi alueen yli Avro Lancaster -koneellaan. Saari nimettiin Walesin prinssi Charlesin mukaan, joka syntyi samana vuonna. Saarella ei ole pysyvää asutusta. == Lähteet == ==Kirjallisuutta== * Morrison, R. I. G. 1997. "The Use of Remote Sensing to Evaluate Shorebird Habitats and Populations on Prince Charles Island, Foxe Basin, Canada". Arctic. 50, no. 1: 55. Luokka:Kanadan arktiset saaret Luokka:Nunavutin saaret